ഗോവിന്ദാഷ്ടകം
സത്യം ജ്ഞാനമനന്തം നിത്യമനാകാശം പരമാകാശം   
ഗോഷ്ഠപ്രാംഗണരിംഖണലോലമനായാസം പരമായാസം   
മായാകൽപിതനാനാകാരമനാകാരം ഭുവനാകാരം   
ക്ഷ്മായാ നാഥമനാഥം പ്രണമത ഗോവിന്ദം പരമാനന്ദം    

മൃത്സ്നാമത്സീഹേതി യശോദാതാഡനശൈശവ സന്ത്രാസം   
വ്യദിതവക്ത്രാലോകിതലോകാലോകചതുർദശലോകാലിം   
ലോകത്രയപുരമൂലസ്തംഭം ലോകാലോകമനാലോകം   
ലോകേശം പരമേശം പ്രണമത ഗോവിന്ദം പരമാനന്ദം    

ത്രൈവിഷ്ടപരിപുവീരഘ്നം ക്ഷിതിഭാരഘ്നം ഭവരോഗഘ്നം   
കൈവല്യം നവനീതാഹാരമനാഹാരം ഭുവനാഹാരം   
വൈമല്യസ്ഫുടചേതോവൃത്തിവിശേഷാഭാസമനാഭാസം   
ശൈവം കേവലശാന്തം പ്രണമത ഗോവിന്ദം പരമാനന്ദം    

ഗോപാലം പ്രഭുലീലാവിഗ്രഹഗോപാലം കുലഗോപാലം   
ഗോപീഖേലനഗോവർധനധൃതിലീലാലാലിതഗോപാലം   
ഗോഭിർനിഗദിത ഗോവിന്ദസ്ഫുതനാമാനം ബഹുനാമാനം   
ഗോപീഗോചരപഥികം പ്രണമത ഗോവിന്ദം പരമാനന്ദം    

ഗോപീമണ്ഡലഗോഷ്ഠിഭേദം ഭേദാവസ്ഥമഭേദാഭം   
ശശ്വദ്ഗോഖുരനിർഘൂതോദ്ധതധൂലീധൂസരസൗഭാഗ്യം   
ശ്രദ്ധാഭക്തിഗൃഹീതാനന്ദമചിന്ത്യം ചിന്തിതസദ്ഭാവം   
ചിന്താമണിമഹിമാനം പ്രണമത ഗോവിന്ദം പരമാനന്ദം    

സ്നാനവ്യാകുലയോശിദ്വസ്ത്രമുപാദായാഗമുപാരൂഢം   
വ്യദിത്സന്തിരഥ ദിഗ്വസ്ത്രാ ഹ്യുപുദാതുമുപാകർഷന്തം   
നിർധൂതദ്വയശോകവിമോഹം ബുദ്ധം ബുദ്ധേരന്തസ്ഥം   
സത്താമാത്രശരീരം പ്രണമത ഗോവിന്ദം പരമാനന്ദം    

കാന്തം കാരണകാരണമാദിമനാദിം കാലമനാഭാസം   
കാലിന്ദീഗതകാലിയശിരസി മുഹുർനൃത്യന്തം നൃത്യന്തം   
കാലം കാലകലാതീതം കലിതാശേഷം കലിദോഷഘ്നം   
കാലത്രയഗതിഹേതും പ്രണമത ഗോവിന്ദം പരമാനന്ദം    

വൃന്ദാവനഭുവി വൃന്ദാരകഗണവൃന്ദാരാധ്യം വന്ദേƒ ഹം   
കുന്ദാഭാമലമന്ദസ്മേരസുധാനന്ദം സുഹൃദാനന്ദം   
വന്ദ്യാശേഷമഹാമുനിമാനസവന്ദ്യാനന്ദപദദ്വന്ദ്വം   
വന്ദ്യാശേഷഗുണാബ്ധിം പ്രണമത ഗോവിന്ദം പരമാനന്ദം    

ഗോവിന്ദാഷ്ടകമേതദധീതേ ഗോവിന്ദാർപിതചേതാ യോ   
ഗോവിന്ദാച്യുത മാധവ വിഷ്ണോ ഗോകുലനായക കൃഷ്ണേതി   
ഗോവിന്ദാംഘ്രിസരോജധ്യാനസുധാജലധൗതസമസ്താഘോ   
ഗോവിന്ദം പരമാനന്ദാമൃതമന്തഃസ്ഥം സ തമഭ്യേതി    

ശങ്കരാചാര്യരുടെ കൃതികൾ
അഷ്ടകങ്ങൾ